Helnweini isiklikus lapsepõlveloos on oluline punkt ka see, et tegevus toimub teise maailmasõjajärgses Austrias. Kui liitlased tirisid suure Saksamaa nuttes ja mudasena  läbi Nürnbergi puhastustule siis Austrias jäi see asi kuidagi õhku rippuma vireleva ebakindla süütundena. Kriitilise pilguga mineviku üle vaatamine jäi tegemata, otsustati unustuse kasuks. Räpane pesu lükati voodi alla, sahtli põhja, kapi taha. Sa võid ette kujutada kui magus on kunstnikel seal salasahvris maiustamas käia.